**Kúpna zmluva č.3/2020**

**Zmluvné strany:**

**Predávajúci:**  Obec Henclová, 053 33 Henclová 50, SR

 IČO: 00329118

 DIČ: 2020717655

 Bankové spojenie: Prima banka a.s.

 Číslo účtu: SK43 5600 0000 0034 4170 2001

 Zastúpená: Lýdiou Šomšákovou, starostkou obce

 /ďalej ako ,,predávajúci“/

**Kupujúci:** Monika Lovasová, rodená Sopková

 narodená 8.11.1992, rodné číslo:

 trvale bytom: 053 33 Henclová 68

 štátna príslušnosť: Slovenská republika

 /ďalej ako ,,kupujúci“/

 **Článok 1**

1. Predávajúci je výlučným vlastníkom nehnuteľnosti pozemku KN- C parc. č.254/3 trvalý trávny porast o výmere 193 m2, ktorá je vyčlenená z parcely registra C č. 254/1 trvalý trávny porast o výmere 1382 m2, ktorá je zapísaná na LV č. 1 KÚ Henclová, obec Henclová. Novovytvorená parcela č. 254/3 je na základe geometrického plánu vyhotoveného geodetom Rastislavom Špitzom č. 34605045-91/2020 úradne overeného Ing. Annou Hrickovou dňa 27.8.2020 /ďalej ako ,,nehnuteľnosť“/.

2. Predávajúci predáva novovytvorený pozemok par.KN-C č.254/3 o výmere 193 m2, trvalý trávny porast zo svojho výlučného vlastníctva nehnuteľnosť uvedenú v čl.1 bod 1 tejto zmluvy na kupujúceho za odplatu podľa čl.2 tejto kúpnej zmluvy. Kupujúci za odplatu nadobúda nehnuteľnosť uvedenú v čl.1 bod 1 tejto zmluvy do svojho výlučného vlastníctva v podiele 1/1 k celku.

 **Článok 2**

1. Zmluvné strany sa dohodli na kúpnej cene za prevod vlastníckeho práva k nehnuteľnosti uvedenej v čl.1 bod 1 tejto zmluvy vo výške 1,30 eurá /slovom jedno euro tridsať centov/ za jeden meter štvorcový/ na základe uznesenia Obecného zastupiteľstva Obce Henclová č.18-07-/2020 zo dňa 18.07.2020 s počtom poslancov 5 z 5, všetci hlasovali za, t.j. celková kúpna cena za nehnuteľnosť predstavuje sumu 250,90 Eur /slovom dvestopäťdesiat eur deväťdesiat centov/ podľa § 9 ods. 2 písm.a a §9a ods. 8 písm.e , zákona č.138/1991 o majetku obcí v znení neskorších predpisov a to z dôvodu hodného osobitného zreteľa , ktorým je príľahlosť pozemku.

2. Kúpna cena bude zaplatená tak, že kupujúca uskutoční platbu v hotovosti do pokladnice obce v deň podpisu tejto zmluvy a to v rozsahu celej sumy kúpnej ceny vo výške 250,90 Eur / slovom dvestopäťdesiat eur deväťdesiat centov/.

 **Článok 3**

1. Predávajúci oboznámil kupujúceho so stavom nehnuteľnosti uvedenej v čl.1 bod 1 tejto zmluvy a prehlasuje, že na prevádzanej nehnuteľnosti v čl.1 bod 1 tejto zmluvy neviaznu žiadne dlhy, vecné bremená, ani iné ťarchy. Zároveň prehlasuje, že prevod vlastníckeho práva k nehnuteľnosti a podstatné náležitosti týchto zmluvných dojednaní boli za predávajúceho prejednané a schválené zákonom predpísaným spôsobom.

2. Predávajúci prehlasuje, že na prevádzanej nehnuteľnosti uvedenej v čl.1 bod 1 nie je ani nebolo začaté žiadne súdne, exekučné alebo iné správne konanie, ktoré sa týka prevádzanej nehnuteľnosti, alebo jej časti a že voči nehnuteľnosti neexistujú žiadne práva tretích osôb, ktoré môžu priamo, alebo nepriamo postihovať nehnuteľnosť alebo prevod vlastníckeho práva k nej. Nie sú k nej viazané žiadne nedoplatky ako daň z nehnuteľnosti a podobne.

 **Článok 4**

1. Predávajúci sa zaväzuje, že nehnuteľnosť fyzický odovzdá kupujúcemu v deň podpisu tejto zmluvy.

2. Poplatky vyplývajúce z vypracovania zmluvy znáša predávajúca, poplatky vyplývajúce z podania návrhu na vklad vlastníckeho práva k nehnuteľnosti v prospech kupujúceho hradí kupujúci v celom rozsahu.

 **Článok 5**

1. Obe zmluvné strany prehlasujú, že sú plne spôsobilé k uzavretiu tejto zmluvy o prevode vlastníckeho práva k nehnuteľnosti. Pred podpisom tejto zmluvy si ju prečítali, obsahu porozumeli a plne s jej obsahom súhlasia. Na znak svojej vôle byť viazaní touto zmluvou ju vlastnoručne podpísali.

2. Obe zmluvné strany prehlasujú, že ich prejavy vôle byť viazaní touto zmluvou sú slobodné, jasné, určité a zrozumiteľné. Zmluvná voľnosť oboch zmluvných strán nie je ničím obmedzená a zmluvu nepodpisujú v tiesni, v omyle ani za nápadne nevýhodných podmienok.

3. Zmluva nadobúda platnosť a účinnosť po jej podpísaní oboma zmluvnými stranami a zverejnení na webovom sídle obce Henclová dňom právoplatnosti rozhodnutia Okresného úradu Gelnica, Katastrálneho odboru o povolení vkladu vlastníckeho práva v prospech kupujúcej.

4. Zmluva je vyhotovená v štyroch vyhotoveniach, z ktorých po jednom obdrží pri podpise každá zo zmluvných strán a dve vyhotovenia sú určené pre Okresný úrad Gelnica, Katastrálny odbor na účely konania o povolení vkladu vlastníckeho práva k prevádzanej nehnuteľnosti v prospech kupujúceho.

5. Meniť a dopĺňať ustanovenia tejto zmluvy je možné len písomnou formou za súhlasu oboch zmluvných strán. Vzťahy touto zmluvou výslovne neupravené sa riadia príslušnými ustanoveniami Občianskeho zákonníka a ostatných príslušných predpisov v plnom znení.

V Henclovej, dňa 23.12.2020

Predávajúci: Kupujúci:

Obec Henclová, v zastúpení Monika Lovasová

 Lýdiou Šomšákovou

 starostkou obce